stanford-oval/wikipedia huggingface dataset:
Dumarillumarei
Kappaleet

Sanat ja sävelmät Tuomari Nurmio, sovitukset Dumari ja Spuget, paitsi kappale 1.
| A-puoli |
| --- | --- | --- | --- | --- | --- | --- | --- | --- | --- |
| Nro | Nimi | Sovitus | Kesto |  |  |  |  |  |  |
| 1. | Dumarillumarei | sov. Tuomari Nurmio, Juho Viljanen, Jyri Riikonen | 3.29 |  |  |  |  |  |  |
| 2. | Joutavia jorinoita |  | 2.13 |  |  |  |  |  |  |
| 3. | Jokainen meistä |  | 3.22 |  |  |  |  |  |  |
| 4. | Tsaari |  | 3.03 |  |  |  |  |  |  |
| 5. | Suuri ja rento ote |  | 1.18 |  |  |  |  |  |  |
| 6. | Tää kama kolisee |  | 3.16 |  |  |  |  |  |  |
|  |  |  | 16.45 |  |  |  |  |  |  |
| B-puoli |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 7. | Takaisin Kongoon | 2.36 |  |  |  |  |  |  |  |
| 8. | Valitettava ampumavälikohtaus | 2.26 |  |  |  |  |  |  |  |
| 9. | Raivotautinen | 4.32 |  |  |  |  |  |  |  |
| 10. | Vauhtivaunu | 3.18 |  |  |  |  |  |  |  |
| 11. | Kivinen kehto | 3.24 |  |  |  |  |  |  |  |
| 12. | Virsi 666 | 3.29 |  |  |  |  |  |  |  |
|  |  | 19.47 |  |  |  |  |  |  |  |
Muusikot

Dumari ja Spuget:
Tuomari Nurmio: laulu, kitara
Mitja Tuurala: basso, piano
Miikka Paatelainen: kitara, lapsteel, mandoliini, ukulele
Markku Hillilä: rummut (A1, A2, A6 ja B1)
Blosarit:
Juho Viljanen: rummut (A3, A4, A5, B2, B3, B4, B5, B6), pasuuna, tuuba, perkussiot
Janne Toivonen: trumpetti
Antti Hynninen: saksofonit
Tuotanto

Jyri Riikonen, äänitys
Risto Hemmi, miksaus
Pauli Saastamoinen, masterointi
Jussi Karjalainen, layout
Perttu Saksa, valokuvat
Gabi Hakanen, vastaava tuottaja
Anlo Ewe (kansa)

Anlo Ewen lippu.
Kuvaelma anlojen tunnelmista ja taistelusta muuttovaelluksen aikana.
Anlo Ewe (myös Anlo-Ewe) on Ewe-kansan alaryhmä, noin kuusi miljoonaa ihmistä, jotka elävät Etelä-Togossa, Etelä-Beninissä, Lounais-Nigeriassa ja Voltan alueen kaakkoisosassa, Ghanassa.
Ewet ovat patrilineaarinen yhteisö, jota johtaa hierarkkinen, keskitetty hallinto.
Heidän kielensä (Anlogbe) on Ewen kielen murre, joka kuuluu Gbe kielten ryhmään.
Ewen uskonto on keskittynyt Mawuun, joka on ylin jumala, sekä useisiin välijumaliin.
Etymologia

Nimen Ŋlɔ (nlo) ( Aŋlɔ: sta tai Anlo: sta ) sanotaan johtuvan ewe -kielen sanasta ŋlɔ tai 'nlo', mikä tarkoittaa kääntymistä tai taittumista itsensä sisään.
Poliittinen järjestelmä

Nykyinen poliittinen järjestelmä on peräisin sotilaallisesta organisaatiosta, jolla hoidettiin 1600-ja 1700-lukujen konflikteja. Saavuttuaan Ranskan Togoon ewet jakautuivat pienempiin osastoihin tai pääjoukkoihin. Jokainen oli itsenäinen, mutta tunnusti myös kuuluvansa laajempaan, yhtenäiseen kansaan. Anlo on yksi näistä heimoista.
Anlot omaksuivat Awakmujen sotilaallisen organisaation menetelmiä, kuten laitahyökkääjät. Anlot jaettiin maantieteellisen sijainnin perusteella kolmeen laitahyökkääjien osastoon. Lännestä tulevat lashibit puolustivat vasenta kylkeä, adotrit keskustaa ja idässä olevat woet puolustivat oikeaa sivustaa. Kaikki olivat heikosti hallitsevan "keskushallinnon", kuningas Awoamefian hallinnan alla.
Nämä kolme päällikköä, samoin kuin päälliköiden apulaiset ja päämiehet omilla alueellaan ovat toimivaltaisia selvittämään rikoksia ja ratkaisemaan paikallisia riitoja. Asianomaisilla osapuolilla on oikeus valittaa kuninkaalle, kun tuomio on annettu alemmassa tuomioistuimessa. Kaksi neuvostoa avustaa Awoamefiaa valituspäätöksissä ja yleisissä asioissa. Yksi koostuu kunkin klaanin vanhimmista, ja toinen koostuu kolmesta sotilaspäälliköstä. Historiallisesti vanhempien neuvostolla on enemmän vaikutusvaltaa, joka perustuu anlojen uskoon, että kuninkaan valta kuuluu kansalle. ”Du menɔa fia me o. Fiae nɔa du me” (Kansa ei asu kuninkaan kanssa. Kuningas asuu kansan kanssa). Jos kuningas ei ole ihmisten suosiossa, heillä on oikeus korvata hänet.
Sukulaisuusjärjestelmä > Klaani

Anlo-ewet on patrilinearinen kansa. Jokaisen klaanin jäsenen uskotaan periytyvän miespuolista sukulinjaa myöten. Useimmilla suuremmilla paikkakunnilla on edustettuna kaikki klaanit, joskus useammalla kuin yhdellä sukujuurella. Sukujuuret määritellään klaanin haaraksi, jonka mies- ja naisjäsenet voidaan jäljittää yhteiseen miespuoliseen esivanhempaan. Sukulaisuus, toisin kuin klaani on eksogaaminen. Jokaisella suvulla on omat symbolit, esi-isien alttari, yhteinen omaisuus ja suvun pää. Pää on yleensä suvun vanhin jäsen. Hänellä on lopullinen sana lähes kaikissa päätöksissä ja riita-asioissa, ja hän sääntelee kaikkia sopimuksia, joissa on suvun etuihin liittyviä asioita, kuten maan jakamisessa. Maallisen toiminnan lisäksi suvun pää on myös ylipappi. Hän johtaa monia seremonioita ja toimii linkkinä elävien ja kuolleiden välillä, koska hänelle esitetään kaikki uskonnolliset uhrit.
Suvun pienin yksikkö on maja, jossa on joko vaimo tai hänen naimattomat lapsensa tai samat aviomiehen kanssa. Harjoitetaan polygyniaa, vaikka miehistä vain pienellä osalla on enemmän kuin yksi vaimo. Mies on kotitalouden pää tai avustaja ja voi toimia itsenäisesti paitsi suhteessa isäänsä. Vanhuksia kunnioitetaan suuresti, ja niin kauan kuin isä on elossa, pojan odotetaan noudattavan kaikkia hänen vaatimuksiaan.
Uskonto

Perinteisesti anlo-ewellä on yksi ylin jumala, Mawuga Kitikata tai vain Mawu. Tämän uskotaan olevan kaikkein voimakkain ja kaikkialla. Pyhäkköjä tai hartausseremonioita ei ole, joska jumala on läsnä kaikkialla, vaan ihmiset harjoittavat uskontoa alemman tason jumaluuksien kautta. Näitä ovat Yewe, Afa, Eda, Nana ja Mami Wata. Kaksi ensimmäistä ovat suosituimpia, ja jokaisen palvontaan liittyy initiaatioprosessi.
Afa on ennustamisen jumala ja Yewen nuorempi veli. Jäsenet eivät saa uusia nimiä ja he pitävät syntymänimensä. Afalle omistautuneen toiminnan eturintamassa ovat esitykset. Jäsenet ja myös muut kuin jäsenet juhlivat Afaa yhdessä. Kuitenkin ei-jäsenen on pidettävä yllään valkoisia vaatteita, eikä hän voi tanssia jäsenen vieressä, ellei kyse ole hautajaisista. Jos näitä rituaaleja ei noudateta kunnolla, ei-jäsenelle määrätään sakot.
Uskonto > Hautajaiset

Hautajaisten lahjoituksilla on seremonioissa pääpaino, koska anlo-hautajaiset ovat kalliita. Kustannuksiin sisältyy arkku, hautausvaatteet, julkiset tanssiesitykset, ruoka, alkoholi ja kaukaisten vieraiden majoitus.
Anlo ewe hautajaisiin liittyy todennäköisesti värikkäitä tanssi- ja rumpuryhmien esityksiä. Esitykset ovat vilkkaita ja näyttäviä, jos kuollut oli ollut kunniallinen ja osallistuva yhteisön jäsen. Joskus kaukaiset perheenjäsenet voivat tilata esityksiä kuukausia kuoleman jälkeenkin, jos he eivät voi olla läsnä varsinaisissa hautajaisissa.
Hogbetsotso -festivaali

Hogbetsotso -festivalia juhlivat anlojen johtajat ja kansat Ghanan Voltan alueella. Suurimmat anlojen paikkakunnat ovat Anloga (pääpaikka), Keta, Kedzi, Vodza, Whuti, Tegbi, Dzita, Abor, Afiadenygba, Anyako, Konu, Alakple, Tsito, Atiavi, Deʋegodo ja monet muut kylät. Festivaalia juhlitaan vuosittain marraskuun ensimmäisenä lauantaina. Festivaalin nimi tulee ewe-kielestä ja se on käännettynä eksoduksen juhla., tai "Hogbesta (Notsie) tuleminen". Festivaalin juhlinta alkoi noin 40 vuotta sitten.
Aiheesta muualla

Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Anlo Ewe
Anlo-kansan ylipäällikkö Torgbui Sri III 53. Hogbetsotso-festivaalissa.
Käännös suomeksi
Tietokoneavusteinen kääntäminen

Tietokoneavusteinen kääntäminen on kääntämisen menetelmä, jossa kääntäjä hyödyntää kääntämiseen suunniteltuja tietoteknisiä työkaluja tehostaakseen käännösprosessia. Sitä ei pidä sekoittaa konekääntämiseen, jossa tietokoneohjelma tuottaa käännöksen, kun taas tietokoneavusteisessa kääntämisessä ohjelman tarkoituksena on helpottaa ja tehostaa kääntäjän työtä. Käännös on siis ihmisen luoma ja tietokoneohjelma vain avustaa käännösprosessissa.
Tietokoneavusteisen kääntämisen työkaluilla tarkoitetaan yleisesti tietokoneohjelmia, jotka auttavat varsinaisessa käännöstehtävässä. Nämä työkalut tarjoavat erilaisia toimintoja, joiden tarkoituksena on helpottaa käännösprosessia sekä lisätä käännösprosessin tuottavuutta ja johdonmukaisuutta.
Tietokoneavusteisen kääntämisen työkaluja

Tietokoneavusteinen kääntäminen on laaja termi, ja se kattaa useita erilaisia työkaluja. Niihin kuuluvat esimerkiksi:
Käännösmuistiohjelmat koostuvat kohdistetusta tietokannasta, joka sisältää lähdetekstejä ja niitä vastaavia kohdetekstejä. Ohjelma jakaa tekstit lyhyiksi käännössegmenteiksi, jotka vastaavat usein virkettä.
Oikolukuohjelmat ovat tietokoneohjelmia tai ohjelman toimintoja, jotka tarkastavat tekstin oikeinkirjoituksen ja kieliopin virheettömyyden.
Terminhallintaohjelmat koostuvat termitietokannasta, jota kääntäjät voivat käyttää termien ja terminologisen tiedon tallentamiseen ja hakemiseen.
Projektinhallintaohjelmat auttavat kääntäjiä seuraamaan asiakastietoja, hallitsemaan määräaikoja ja ylläpitämään kunkin käännöstyön projektitiedostoja.
Toimintaperiaatteita > Käännösmuistiohjelmat

Käännösmuistiohjelma mahdollistaa aiemmin käännettyjen tekstien tallettamisen tietokantaan, josta niitä voidaan tarkastella ja hyödyntää uusien tekstien kääntämisessä. Kun käännösmuistiohjelma otetaan käyttöön ensimmäisen kerran, sen tietokanta on tyhjä. Tietokantaa voidaan täydentää joko tuomalla tietokantaan aiemmin käännettyjä kohdetekstejä ja vastaavia lähdetekstejä tai vain aloittamalla kääntäminen, sillä jokainen kääntäjän kääntämä virke voidaan lisätä tietokantaan. Voi kuitenkin kestää jonkin aikaa, ennen kuin tyhjästä tietokannasta tulee tarpeeksi suuri, jotta se voi palauttaa hyödyllisiä käännösehdotuksia säännöllisesti.
Käännösmuistiohjelma kohdistaa lähde- ja kohdetekstit, jotta tiedon hakeminen tietokannasta on mahdollista. Ohjelma myös jakaa tekstit lyhyemmiksi yksiköiksi, joita kutsutaan käännössegmenteiksi. Käännössegmentit ovat yleensä kokonaisia virkkeitä, mutta ne voivat olla myös muita virkkeenomaisia yksiköitä, kuten asiakirjan otsikoita, luettelon kohtia tai taulukon yksittäisten solujen sisältöä.  Kun tietokanta on kohdistettu, voidaan sen sisältöä tarkastella käännösmuistiohjelman avulla ja määrittää voiko sen sisältöä käyttää uudelleen. Jo ennen kääntämisen aloittamista ohjelma voi verrata uutta lähdetekstiä tietokantaan ja määrittää kuinka monta käännösehdotusta se löytää, sekä arvioida miten hyödyllisiä ne ovat. Kun ohjelma löytää tietokannasta käännösehdotuksia tietylle käännössegmentille, ne esitetään kääntäjälle, jolloin kääntäjä voi nähdä, miten kyseinen segmentti on käännetty aiemmin. Tämän perusteella kääntäjä tekee päätöksen siitä, voidaanko aiempaa käännöstä hyödyntää uudessa käännöksessä. Kääntäjä voi hyväksyä käännösehdotuksen sellaisenaan, muokata sitä tai hylätä sen. Jos käännösehdotusta ei löydy, kääntäjä luo segmentille uuden käännöksen, jonka ohjelma tallentaa tietokantaan.
Toimintaperiaatteita > Terminhallintaohjelmat

Terminhallintaohjelmat ovat työkaluja, joita käytetään terminologisen tiedon tallentamiseen ja hakemiseen termitietokannasta. Kääntäjät voivat muokata termitietokantoja erilaisilla kentillä (esimerkiksi termi, vastine, konteksti, lähde), ja he voivat täyttää ja tarkastella niitä halutessaan.
Terminhallintaohjelma voi myös etsiä tekstistä termivastineita automaattisesti samaan tyyliin kuin käännösmuistiohjelma. Terminhallintaohjelma skannaa uuden lähdetekstin sisällön automaattisesti ja vertaa sitä määritetyn termitietokannan sisältöön. Kun ohjelma tunnistaa, että termille löytyy vastine termitietokannasta, se esittää sen kääntäjälle. Kääntäjä voi sitten tarkastella termivastinetta sekä sen tietokantamerkintöjä, ja sen perusteella päättää sopiiko termi uuteen lähdetekstiin.
Yeougaksibyeol

| Yeougaksibyeol> 여우각시별 |
| --- | --- |
Tyyli:  draama
Kestoaika:  35 min
Pääosissa:   Lee Je-hoon  Chae Soo-bin  Lee Dong-gun  Kim Ji-soo 
Alkuperämaa:   Korean tasavalta
Verkko:   SBS
Esitetty:  1. lokakuuta 2018 – 26. marraskuuta 2018
Jaksoja:  32
Tuotanto
Tuotantoyhtiö(t):   Kim Jong-hak Production  Samhwa Networks 
Aiheesta muualla
Virallinen sivusto
IMDb
Yeougaksibyeol (kor. 여우각시별, engl. Where Stars Land) on televisioyhtiö SBS:n esittämä eteläkorealainen draamasarja. Sen päärooleissa ovat Lee Je-hoon, Chae Soo-bin, Lee Dong-gun ja Kim Ji-soo.
Aiheesta muualla

Viralliset kotisivut
Kilpisjärven pamaus
Kirjallisuutta

Innola, Erkki: Kilpisjärven räjähdys. Parole 7/1958
Lauerma, Matti: Kuninkaallinen Preussin Jääkäripataljoona 27: vaiheet ja vaikutus.  Helsinki: WSOY, 1966.
Pekkola, Sulo-Weikko & Auer, Into: Kalterijääkärit: III osa.  Porvoo:  WSOY, 1935. }
Saarinen, Eero-Eetu: Pioneeriaselajin historia 1918–1968.  Helsinki:  Pioneeriupseeriyhdistys, 1989.  ISBN 951-99063-9-8
Suomen jääkärien elämäkerrasto.  Puolustusministeriön sotahistoriallinen toimiston julkaisuja 4. Porvoo, Helsinki:  WSOY, 1938.
Suomen jääkärien elämäkerrasto : I täydennysosa.  Jääkäriliitto r.y, 1957.
Aiheesta muualla

E. N. Manninen : Pöytäkirja Kilpisjärven räjäyksestä, Suomen Kuvalehti, 25.5.1935, nro 21, s. 30, Kansalliskirjaston digitaaliset aineistot
General Dynamics

| General Dynamics Corporation |
| --- | --- |

Osake:  NYSE: GD
ISIN:  US3695501086
Perustettu:  7. helmikuuta 1899
Toimitusjohtaja:  Phebe Novakovic
Kotipaikka:  West Falls Church, Virginia, Yhdysvallat
Toiminta-alue:  maailmanlaajuinen
Kotisivu:  www.gd.com
Infobox OKVirheellinen NIMI-arvo: 
General Dynamics on yhdysvaltalainen puolustusvälineitä valmistava yritys. Yhtiöllä on neljä päätoimialaa: laivasto-, taistelu-, informaatio- ja teknologia- sekä ilmailujärjestelmät. Sen kotipaikka on Falls Church, Virginian osavaltiossa.
Yhtiön historia alkaa vuodesta 1899, jolloin Electric Boat perustettiin. Vuonna 1953 yhtiö osti Convairin.
Vuonna 2013 konserni oli ruotsalaisen rauhantutkimuslaitos Siprin mukaan maailman kuudenneksi suurin aseteollisuusyhtiö. Yhtiön liikevaihto oli vuonna 2013 yhteensä 31,218 miljardia Yhdysvaltain dollaria. Tästä aseteollisuuden osuus oli 60,3 % (18,836 mrd USD, toisen lähteen mukaan 18,660 mrd USD) . Yhtiön toimitusjohtajana ja hallituksen puheenjohtajana toimii Phebe Novakovic. Työntekijämääräksi kerrotaan noin 96 000.
General Atomics perustettiin vuonna 1955 yhtiön osastona ja myytiin vuonna 1967 Gulf Oil -yhtiölle.
Yhtiön aiemmin omistama tytäryhtiö Fort Worth Division valmisti tunnettua F-16-hävittäjälentokonetta, mutta yritys myytiin Lockheedille vuonna 1993.
Avaruusteollisuusosasto Convair Division myytiin Martin Mariettalle vuonna 1994. Martin Marietta ja Lockheed yhdistyivät Lockheed Martin -yhtiöksi vuonna 1995.
Ohjusten valmistus myytiin vuonna 1992.
General Dynamics palasi lentokonevalmistajaksi uudelleen 1999, jolloin se osti liikelentokoneistaan tunnetun Gulfstream Aerospace -yhtiön.
Tuotteita

M1 Abrams -taistelupanssarivaunu
Gulfstream - suihkukoneet (suosittuja mm. liike- ja tilauslentokoneena)
FIM-43 Redeye -olkapäältä ammuttava lähi-ilmatorjuntaohjus
Stinger - ilmatorjuntaohjus  (nykyään Raytheon)
Tomahawk - risteiluohjus  (nykyään Raytheon)
F-111 Aardvark
F-16 Fighting Falcon (tuotanto myyty Lockheed Martinille)
Bath Iron Works -tytäryhtiön rakentamat Yhdysvaltain laivaston alukset
General Dynamics Electric Boat -tytäryhtiön rakentamat sukellusveneet, myös ydinsukellusveneet
NASSCO-tytäryhtiön rakentamat laivaston tukialukset sekä kuivarahtialukset ja tankkerit vapaille markkinoille
Yhdysvaltalainen M1A1- Abrams panssarivaunu harjoituksissa Etelä-Koreassa.
Stryker-miehistönkuljetusvaunu.
Ruotsin ilmavoimien Gulfstream IV.
Kuivalastin ja aseidenkuljetusalus USNS Robert E. Pearly (2008).
USS North Dakota
Aiheesta muualla

Wikimedia Commonsissa on kuvia tai muita tiedostoja aiheesta .
Yrityksen kotisivut
Kirkkolammi (Padasjoki)

| Kirkkolammi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°21′35″N, 25°15′54″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Lummennen ja Vesijaon valuma-alue (14.25)
Laskujoki:  Kirkkojoki Päijänteeseen 
Järvinumero:  14.251.1.001
Mittaustietoja
Pinnankorkeus:  79 m  
Pituus:  1,7 km  
Leveys:  1 km  
Rantaviiva:  5,996 km  
Pinta-ala:  1,07161 km²   
Saaria:  4 
 fiKirkkolammi 
Kirkkolammi  on Päijät-Hämeessä Padasjoella kirkonkylän lähellä sijaitseva lampi.
Maantietoa

Lammen pinta-ala on 107 hehtaaria eli 1,1 neliökilometriä, se on 1,7 kilometriä pitkä ja 1,0 kilometriä leveä. Lammella on kartan mukaan 4 saarta.  Sen rantaviivan pituus on 6,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueella (14.25), jonka Padasjoen alueeseen (14.251) se kuuluu. Lammen vedenpinnan korkeus on 79 metriä mpy.
Heraldiikka

Hyghalmen-rullassa on saksalaisia vaakunoita 1500-luvulta.
Heraldiikka eli vaakunaoppi on oppi vaakunoista ja lipuista. Heraldiikka jakautuu kahteen päähaaraan: historialliseen ja taiteelliseen heraldiikkaan. Historiantutkimuksena vaakunaoppi käsittää genealogisen ulottuvuuden, taiteena kuvataiteen ja erityisen heraldisen selitystaidon. Lisäksi vaakunoilla on perinteinen yhteisölliseen asemaan liittyvä merkitys. Sillä on oma keskitetty sääntöjärjestelmänsä ja käsitteistönsä. Nimitys heraldiikka tulee ranskan kielen airutta tarkoittavasta sanasta hérault. Englannin kielessä sama sana on herald.
Historia > Heraldiikan synty

Liput ja joukko-osastotunnukset ovat olleet tärkeä osa historiallisen sodankäynnin johtamisjärjestelmässä. Tästä syystä oli tärkeää, että tunnukset näkyivät kauas ja erottuivat toisistaan. Antiikin Rooman asevoimat käyttivät taistellessaan kuvallisia tunnuksia (vexillum) ja näistä on saanut nimensä erityisesti lippuihin keskittynyt heraldiikan haara eli veksillologia.lähde?
Varhaiskeskiajalta lähtien suuret armeijat olivat kadonneet ja Euroopassa ritarit toimivat sotilaina. Myöhemmin Euroopan vauraus mahdollisti jälleen isot armeijat, ja tuolloin tunnusten merkitys alkoi kasvaa. Heraldiikan juuret ovatkin sydänkeskiajalla. Nykyiseen muotoonsa eurooppalainen heraldiikka tuli noin 1000–1100-lukujen taitteessa, jolloin ritarilaitoksen ja turnajaisten myötä se saavutti suurimman kukoistuksensa niin määrällisesti kuin taiteellisestikin. Ritarilla oli yksilöivä, periytyvä sukuvaakuna.
Heraldiikka nykymuodossaan syntyi noin vuoden 1150 tienoilla. Haarniskan kehitys oli johtanut koko pään ja kasvot peittävään patakypärään, jota käytettäessä ei enää voitu erottaa omia vihollisista. Niinpä ainoa tapa erottaa taistelijat toisistaan olivat kilpi ja sen kuviointi, sekä samaan aikaan yleistynyt, haarniskan päällä pidettävä hihaton asetakki, surcot. Sekä kilpeen että asetakkiin alettiin kirjailla kuvioita heraldisten sääntöjen mukaisesti. Tämän asetakin englanninkielisestä nimestä coat of arms on saanut alkunsa englannin vaakunaa tarkoittava sana.
Historia > Heraldiikan ydinaika

Heraldiikan säännöt ovat peräisin taistelukentältä, ja ne ovat taistelukentän käytännön sanelemia. Tämä heraldiikan säännöt keskiajalla luonut käytäntö pakotti tunnukset ja kilpikuviot selkeiksi, yhdellä vilkaisulla erottuviksi ja näyttäviksi – patakypärä peittää käyttäjänsä kasvot, ja vaakunan oli erotuttava tunnistettavasti yhdellä vilkaisulla nuolenkantaman päähän.
Heraldiikan kulta-aika kesti kolme vuosisataa, 1200-luvun alusta 1400-luvun loppuun. Tuona aikana heraldinen suunnittelu ja sommittelu oli saavuttanut huippunsa: kuviot olivat yksinkertaisia, selkeitä ja näyttäviä. Suurin osa nykypäivän valtakunnan- ja kaupunginvaakunoista ovat tuolta ajalta. Suosituimpia kuvioita olivat erilaisten kilven jakojen ja airutkuvioiden ohella leijona, kotka, lilja, risti, miekka ja monet helposti tunnistettavat esineet tai olennot.
Tuliaseiden kehittymisen myötä myös ritareita ei enää käytetty taistelukentiltä, mutta kukoistava ritarikulttuuri ylläpiti vielä turnajaisperinnettä jonkin aikaa. Tällöin heraldiikka alkoi rappeutua. Renessanssi ja barokki vaikuttivat myös heraldiikkaan, ja 1800-luvulle tultaessa heraldiikka oli rapautunut tasolle, jota nykypäivänä pidetään sen pohjanoteerauksena.lähde?
Historia > Heraldiikan rappiokausi

Aikaa tuliaseiden yleistymisen jälkeen on kutsuttu heraldiikan rappioksi. Ritarien merkitys taistelukentillä väheni ja heraldiikka siirtyi turnajaisiin. Taistelukäytännöllisyys ei ollut enää tärkeää.lähde?
Renessanssin ja barokin aikana vaakunoihin alkoi ilmestyä erilaisia lisukkeita ja kilven paikka takan yläpuolella näkyi myös jalustan ja kilvenkannattajien mukaantulona. 1700-luvulla kilpi ei muistuttanut taistelukenttien suojavarustetta lainkaan, vaan enemmänkin koristeellisia peilin kehyksiä. Tällöin myös kilpeen alkoi ilmestyä epäheraldisia osia.lähde?
1800-luvun heraldiikkaa on pidetty myöhemmin heraldikkojen keskuudessa huonona aikana. Vaakunoissa oli usein kirjoitusta ja hyvinkin yksityiskohtaisesti piirrettyjä tunnuksia. Vaakunoihin liittyvä sosiaalisen aseman merkitys synnytti koostevaakunoita, joissa saattoi olla jopa kymmeniä alkuperäisen vaakunan kilpiä yhdessä kolmasti nelijakoisessa kilvessä. 1900-luvun alkupuolella heraldiikkaa ei arvostettu kovinkaan laajalti.
Historia > Heraldiikan elpyminen

Uusien kansallisvaltioiden syntyminen 1900-luvulla synnytti tarpeen suunnitella uusia vaakunoita. Vaakunasuunnittelijat alkoivat pyrkiä alkuperäisiin sääntöihin. Suomessa heraldiikka koki äkillisen nousun, kun kunnille asetettiin mahdollisuus hankkia oma vaakuna. Suomessa 1900-luvun heraldiikka omaksui tyylipuhtaan linjan, ja 1960-luvulla kuntien saadessa omia vaakunoita luotiinkin heraldisissa piireissä arvostettu selkeä puhdas tyylisuunta. Samalla lähes kaikkien jo olemassa olleiden kaupungin- ja kunnanvaakunoiden asu uudistettiin heraldiikan sääntöjen mukaiseksi. Maailman vaakunaoppineiden keskuudessa Suomen nykyheraldiikkaa onkin pidetty maailman parhaimpien joukossa olevana.
Elävän historian toiminta sekä live-roolipelit ovat nykypäivänä omalta osaltaan vaikuttaneet heraldiikan tuntemuksen uudelleenelpymiseen. Heraldiikan säännöt ja suunnittelu on nopeasti opittu uudelleen taistelukentän ja sen asettamien vaatimusten kautta.lähde?
Sääntöjä

Vaikka vaakunat ovat kuvallisia tunnuksia, on heraldiikassa ratkaisevassa osassa sanallinen vaakunaselitys. Siinä tunnus kuvataan heraldiikan kieltä käyttäen siten, että heraldiikkaan perehtynyt taiteilija voi alkuperäistä kuvaa näkemättä piirtää vaakunan oikein.
Sääntöjä > Tinktuurit

Heraldiset värit eli tinktuurit jaetaan kolmeen ryhmään. Jokaisella värillä on lisäksi normanniranskaan perustuva nimi, jota usein käytetään vaakunaselityksessä eli blasonoinnissa (blazon) varsinkin anglosaksisissa maissa. Mustavalkoisessa kuvallisessa esityksessä jokaiselle värille on varattu vakiintunut viivakuvaus eli skraffeeraus.
metallit:
varsinaiset värit:
turkikset:
Värisävyjä ei ole tarkasti määrätty, mutta heraldiikassa käytettäväksi väriksi sopii parhaiten kylläinen värin kirkas keskisävy.
Damaskointia ei tule sekoittaa skraffeeraukseen.